ਪਵਨ ਮਲਹੋਤਰਾ
ਪਵਨ ਮਲਹੋਤਰਾ (ਜਨਮ 2 ਜੁਲਾਈ 1958), ਹਿੰਦੀ ਫ਼ਿਲਮ ਅਤੇ ਟੈਲੀਵਿਜ਼ਨ ਅਦਾਕਾਰ ਹੈ। ਉਹ ਬੁੱਧਦੇਵ ਦਾਸਗੁਪਤਾ ਦੀ ਨੈਸ਼ਨਲ ਫ਼ਿਲਮ ਇਨਾਮ ਜੇਤੂ ਬਾਗ਼ ਬਹਾਦਰ ਅਤੇ ਸਈਦ ਅਖ਼ਤਰ ਮਿਰਜ਼ਾ ਦੀ ਸਲੀਮ ਲੰਗੜੇ ਪੇ ਮਤਿ ਰੋ ਵਿੱਚ ਮੋਹਰੀ ਭੂਮਿਕਾ ਨਿਭਾ ਚੁੱਕਾ ਹੈ। ਇਹ ਦੋਨੋਂ ਫ਼ਿਲਮਾਂ 1989 ਵਿੱਚ ਰਿਲੀਜ਼ ਹੋਈਆਂ ਸਨ। 2003 ਵਿੱਚ ਤੇਲਗੂ ਫ਼ਿਲਮ ਆਇਥੇ ਅਤੇ 2003 ਵਿੱਚ ਟਾਈਗਰ ਮੇਨਨ ਦੇ ਕਿਰਦਾਰ ਨੂੰ ਜਿਉਂਦਾ ਕਰਦੀ ਫ਼ਿਲਮ ਬਲੈਕ ਫ਼ਰਾਈਡੇ ਨੇ ਪਵਨ ਨੂੰ ਅਦਾਕਾਰੀ ਜਗਤ ਵਿੱਚ ਇੱਕ ਸਥਾਈ ਪਹਿਚਾਣ ਦਿੱਤੀ। ਦਿੱਲੀ ਯੂਨੀਵਰਸਿਟੀ ਤੋਂ ਆਰਟਸ ਦੀ ਗਰੈਜੂਏਸ਼ਨ ਕਰਨ ਤੋਂ ਬਾਅਦ ਉਹ 1984 ਵਿੱਚ ‘ਯੇ ਜੋ ਹੈ ਜ਼ਿੰਦਗੀ’ ਸੀਰੀਅਲ ਨਾਲ ਟੈਲੀਵਿਜ਼ਨ ਵੱਲ ਆਇਆ। 1986 ਵਿੱਚ ਉਸ ਨੂੰ ਸਈਦ ਅਖ਼ਤਰ ਮਿਰਜ਼ਾ ਦੇ ਸੀਰੀਅਲ ‘ਨੁੱਕੜ’ ਨਾਲ ਉਹ ਪਹਿਲਾਂ ਪਹਿਲ ਚਰਚਾ ਵਿੱਚ ਆਇਆ ਸੀ।